એ વાત સાવ સાચી છે કે છેલ્લાં પાંચ વર્ષથી દેશનું સુકાન સંભાળી રહેલી ભાજપ સરકારને હવે ભૂતકાળની સરકારના દોષ ગણાવવાનો નૈતિક અધિકાર નથી રહ્યો, કારણ કે જો એમાં દોષો કે ઊણપો હતાં તો ભાજપ સરકારે એ દૂર કરવાની જરૂર હતી. અગાઉની સરકારનાં દોષો કે ઊણપો ભાજપ સરકાર દૂર ન કરી શકી હોય તો એ એની મર્યાદા ગણાય જ. ર014માં ચૂંટાયેલી કેન્દ્રની ભાજપ સરકાર કંઈ મિલીજૂલી સરકાર નહોતી, એટલે કેટલાક કડક અને સ્પષ્ટ નિર્ણયો કરવા માટે તે સમર્થ અને સક્ષમ હતી એમ પ્રજા સમજે તો એમાં કંઈ ખોટું નથી.